ConseggioLigure/zenamt huggingface dataset:
Ligurian:
# Chi de mastrussâ no sa o mestê attreuva fito scarpa à seu pê.

Proverbio no guæi educativo, ma che purtròppo o l’à unna seu veitæ.

English translation:
# Chi di ingannare non sa il mestiere trova presto la scarpa per il suo piede.

A proverb hardly edifying, yet one that unfortunately holds a truth of its own.
Ligurian:
# Chi mâ fa, mâ pensa.

Apreuvo ch’o se credde che tutti seggian guasti comme lê.

English translation:
# Chi fa male, pensa male.

Since he believes that everyone is as corrupt as he is.
Ligurian:
# Se Zena a no piggia Zena, tutto o mondo o no peu piggiâ Zena.

I antichi zeneixi saivan beniscimo che solo che e seu continue rattelle e divixoin poeivan mettili in difficortæ de fronte a-i nemixi e che Zena a poeiva cazze solo che apreuvo a-e seu rouxie interne.

English translation:
# If Genoa does not take Genoa, the whole world cannot take Genoa.

The ancient Genoese knew very well that only their continual quarrels and divisions could put them in difficulty against their enemies, and that Genoa could fall only because of its internal discords.
Ligurian:
# Chi se mesccia co-i figgeu o se inciastra e die de merda.

O veu dî che, à segonda de compagnie ch’o frequenta, un o se deve aspëtâ çerte lògiche conseguense.

English translation:
# Chi si mischia con i bambini si impiastra le dita di merda.

It means that, depending on the company one keeps, one must expect certain logical consequences.
Ligurian:
# Chi de galliña nasce, conven che raspe.

Segondo sto proverbio, e predispoxiçioin genetiche e ambientale, ne condiçioñan areo a vitta, sensa lasciâ spaçio a-a poscibilitæ de sciortî mai feua.

English translation:
# Chi di gallina nasce, conviene che razzoli.

According to this proverb, genetic and environmental predispositions condition our lives entirely, leaving no room to ever escape them.
Ligurian:
# Chi desprexa veu accattâ.

Analogo zeneise do proverbio italian _«chi disprezza compra»_, chi fa mostra de desprexâ un accatto l’é probabile che incangio o ghe tëgne pròpio.

English translation:
# Those who disparage want to buy.

Genoese counterpart of the Italian proverb “chi disprezza compra,” those who pretend to disparage a purchase are likely the very ones who actually want it.
Ligurian:
# Chi de vinti no n’à, de trenta no sa, maiciù o n’à avuo, maiciù o n’avià.

Chi à vint’anni o no gh’à de palanche, co-a maturitæ o no sa manco cöse veu dî aveine, e o no saià mai bon da guägnâsene e vegnî ricco.

English translation:
# Chi di venti non ne ha, di trenta non sa, mai più ne ha avuto, mai più ne avrà.

He who is without money at twenty, by the time he reaches maturity doesn’t even know what it means to have any, and will never be able to earn it and grow rich.
Ligurian:
# Chi dòrme co-i chen sta sciù co-e pruxe.

À segonda de chi ti trequenti, ti aniæ incontra a-e neçessäie conseguense.

English translation:
# Chi dorme con i cani si alza con le pulci.

Depending on whom you keep company with, you will face the inevitable consequences.
Ligurian:
# Chi dòrme no pecca – Chi dòrme no piggia pesci.

Son doî proverbi che se contradixan fra de lô, ma complementari; chi no fa ninte o no fa do mâ, ma o no fa manco di guägni.

English translation:
# Chi dorme non pecca – Chi dorme non prende pesci.

These are two proverbs that contradict each other, yet are complementary; he who does nothing does no harm, but neither does he earn anything.
Ligurian:
# Chi doe levre caccia, uña a fuzze e l’atra a scappa.

No se peu anâ apreuvo à doî obiettivi into mæximo tempo; da osservâ o verbo arcaico «fuzzî».

English translation:
# Chi due lepri caccia, una fugge e l’altra scappa.

One cannot pursue two goals at the same time; note the archaic verb _“fuzzî”_.
Ligurian:
# Chi l’é affortunou in amô no zeughe a-e carte.

In caxon da credensa segondo a quæ chi l’é desfortunou in amô o saieiva affortunou a-o zeugo.

English translation:
# Chi è fortunato in amore, non giochi alle carte.

Owing to the belief that whoever is unlucky in love would be lucky at gambling.
Ligurian:
# Chi l’é ase de natua, no peu rägnâ da mû.

Proverbio ch’o rebatte l’imposcibilitæ de sciortî da-i nòstri condiçionamenti de famiggia e ambientali.

English translation:
# Chi è asino di natura non può ragliare da mulo.

A proverb that reaffirms the impossibility of escaping our family and environmental conditioning.
Ligurian:
# Chi l’é bello l’é bello quande o stà sciù d’in letto.

Proverbio ch’o rebatte o conçetto che a vea bellessa a l’é quella de natua e a no ne vëgne da-o trucco e da-a finçion.

English translation:
# Chi è bello è bello quando si alza dal letto.

A proverb that reaffirms the idea that true beauty is the one given by nature and does not come from makeup or pretense.
Ligurian:
# Zena prende e no rende.

A politica zeneise a l’é sempre stæta de grande aviditæ verso e çittæ soggette.

English translation:
# Genova prende e non rende.

Genoese policy was always one of great greed toward subject cities.
Ligurian:
# Chi l’é in tæra predica, chi l’é in mâ navega.

O veu dî che pe giudicâ in sciô seria unna scituaçion, beseugna attrovâseghe, maniman se parla abbrettio.

English translation:
# Chi è in terra predica, chi è in mare naviga.

It means that to judge a situation correctly, one must be in it; otherwise, one speaks at random.
Ligurian:
# Chi l’é mincion se ne stagghe à cà.

Segondo sto proverbio se un o l’é sciòllo o no l’à da espoñise à di reiseghi, se donca e rogne o se l’é anæte à çercâ e donca pezo pe lê.

English translation:
# Chi è minchione se ne stia a casa.

According to this proverb, whoever is a fool should not expose himself to risks; otherwise, he has gone looking for trouble himself, and so much the worse for him.
Ligurian:
# Chi ê pòrta l’é l’urtimo à saveilo.

Se intende e còrne.

English translation:
# Chi le porta è l’ultimo a saperlo.

Meaning the horns.
Ligurian:
# Chi l’é primmo a-o moin, maxina.

Chi gh’à ciù capaçitæ o va avanti, i atri che se inzëgnan.

English translation:
# Chi è primo al mulino, macina.

Whoever has more ability gets ahead; the others will have to manage as best they can.
Ligurian:
# Chi l’é stæto bruxou da l’ægua cada, à poia da freida.

Se un o l’à avuo de brutte esperiense, o ne restià condiçionou; mettemmo ch’o l’agge avuo unna desgraçia co-a machina, magara o l’à poia da machina fiña quande a va cianin.

English translation:
# He who has been burned by hot water is afraid of cold water.

One who has had bad experiences will be conditioned by them; suppose someone has been in a car accident, they might be afraid of the car even when driving slowly.
Ligurian:
# Chi fa crensa, despensa.

Chi fa crensa l’é comme s’o fesse di regalli, o despensa do sò.

English translation:
# Chi fa credito, distribuisce.

Whoever extends credit is as if giving it away, handing out his own.
Ligurian:
# Chi fa crensa e vende assæ, perde l’amixiçia e i dinæ.

Chi se mostra larghê con fâ crensa, va à finî ch’o no vedde ciù i dinæ e l’amixiçia ascì a va à fâse beneixî.

English translation:
# He who gives credit and sells a lot loses friendship and money.

He who shows himself generous by giving credit ends up never seeing his money again, and friendship goes out the window as well.
Ligurian:
# Chi fa de testa paga de borsa.

O veu dî che chi se lascia anâ à de çernie apreuvo a-o sò umô, va à finî ch’o ghe scrosce di dinæ.

English translation:
# Chi fa di testa paga di borsa.

It means that those who give in to impulsive choices end up losing money.
Ligurian:
# Chi fa di groppi resta inta nassa.

De belle vòtte chi inandia de ghimiñe pe marmellâ de palanche a-i atri, o l’arresta stucciou lê.

English translation:
# Chi fa nodi resta nella rete.

Many times those who set up tricks to swindle money from others end up getting tangled themselves.
Ligurian:
# Chi fa do ben, s’aspete do mâ.

Pescimistica, ma realistica constataçion, chi testemònia a dua e dexincantâ vixon ch’aiva do mondo i vegi zeneixi.

English translation:
# He who does good, should expect evil in return.

A pessimistic, but realistic observation, bearing witness to the harsh and disenchanted view that the old Genoese had of the world.
Ligurian:
# Vâ ciù un zeneise inte un dio che un foestê cäsou e vestio.

Ciù che desprexo verso i foresti, chì coscì se ghe sente l’orgheuggio d’ëse de Zena. I zeneixi, a-o manco quelli de unna vòtta, aivan unna gran opinion de lô e da seu mainea de vive; a grande ricchessa e a stimma da quæ gödivan inte tutto o Mediterraneo e ascì de feua, a potensa a-a quæ ean arrivæ, tanto da impremuâ dinæ a-i regnanti, ghe ne davan motivo.

English translation:
# A Genoese on a finger is worth more than a Genoese shod and dressed.

More than contempt for foreigners, what is felt here is the pride of being from Genoa. The Genoese, at least those of times past, had a high opinion of themselves and of their way of life; the great wealth and the esteem they enjoyed throughout the Mediterranean and beyond, the power they had attained, to the point of lending money to sovereigns, gave them reason for it.
Ligurian:
# Chi fa e cöse in sprescia, bisà fâle træ vòtte.

E ciù tante vòtte, fâ quarcösa de sprescia veu dî perde do tempo, in cangio de guägnâlo, perché o travaggio o no vëgne ben a-a primma.

English translation:
# Chi fa le cose alla svelta deve farle tre volte.

Very often, doing something in a hurry means losing time, instead of gaining it, because the work doesn’t turn out well on the first try.
Ligurian:
# Chi fa, fa alò.

Proverbio scintetico comme tutto, ch’o veu dî che pe fâ ciù fito – alò – bisà dâse da fâ in primma persoña.

English translation:
# Chi fa, fa allora.

An extremely concise proverb, meaning that to get things done sooner — allora — you have to roll up your sleeves and do it yourself.
Ligurian:
# Chi fa feugo de poasse, o no sa cöse se fasse.

Chi çerca à riçiclâ i scarti, chi travaggia con mateiale de cattia qualitæ, o no combiña ninte de bon.

English translation:
# Chi fa fuoco di sarmenti, non sa quel che fa.

Those who try to recycle scraps, those who work with poor-quality material, accomplish nothing good.
Ligurian:
# Chi fa i conti sensa l’òste, bisà fâli træ vòtte.

O senso o l’é che no beseugna aspëtâse ninte da nisciun e aspëtâ à dî l’urtima poula.

English translation:
# He who makes the reckoning without the host has to make it three times.

The meaning is that one should not expect anything from anyone and should wait before saying the final word.
Ligurian:
# Chi fa l’arte e o no â conosce, i seu dinæ vëgnan mosche.

No beseugna investî dinæ inte unn’intrapreisa, inte un mestê, sensa avei piggiou tutte e mesue e avei fæto ben tutti i conti.

English translation:
# Chi fa l’arte e non la conosce, i suoi soldi diventano mosche.

One should not invest money in a venture, in a trade, without having taken all the measurements and worked out all the figures properly.
Ligurian:
# Chi fa limöxina a-o ricco, o diao o se ne rie.

Fâ limöxina ¡a chi no n’à de beseugno, no se sa quante o segge gradio a-o Segnô; bisà dâ ben a mente à chi se fa do ben.

English translation:
# Chi fa elemosina al ricco, il diavolo se la ride.

Giving alms to those who don’t need them, who knows how pleasing it is to the Lord; one must be careful whom one does good to.
Ligurian:
# Chi foïse indovin, no saieiva meschin.

Sta chì beseugna dîla a-i vari guru, indovin da rotocalco e da televixon e cappi de sette religiose.

English translation:
# Chi fosse indovino non sarebbe povero.

This should be said to the various gurus, tabloid and television fortune-tellers, and leaders of religious sects.
Ligurian:
# Chi gh’à da fâ ghe pense.

À desbroggiâ e scituaçioin che dan imbarasso ghe deve pensâ i responsabili.

English translation:
# Those who are involved should get to work.

Those responsible should be the ones to sort out complicated situations.
Ligurian:
# Chi ghe patisce, se fasse chinâ in tæra.

De belle vòtte, gh’é di inandi che no se peuan desbroggiâ de lengê e bisà anâ apreuvo a-o destin de atre persoñe che son piggiæ inta mæxima scituaçion.

English translation:
# Chi soffre (il mal di mare), si faccia sbarcare.

Very often, there are predicaments that cannot easily be resolved, and one must follow the fate of the other people who are caught up in the same situation.
Ligurian:
# Chi gusta göde, chi tappa ciöde.

Proverbio sensa nisciun vixibile scignificato, feua fòscia quello che chi stà ben o l’é à pòsto e i atri che s’inzëgnan.

English translation:
# Chi prova piacere gode, chi tappa chiude.

A proverb with no apparent meaning, except perhaps that those who are well off are fine, and the others can fend for themselves.
Ligurian:
# I zeneixi s’an pe à mâ da veitæ.

Un mendo, che i zeneixi se conoscian voentea da pe lô, o l’é quello d’ëse patiscimini. Donca, no stæghelo à dî, che son peamaoxi, ma lasciæ che se ô diggan da lô, maniman se offendan.

English translation:
# Genoese people get offended if you tell them the truth.

A flaw that the Genoese readily recognize in themselves is that of being touchy. So don’t tell them they’re thin-skinned, but let them say it themselves, otherwise they’ll take offense.
Ligurian:
# Chi à moggê bella a no l’é tutta a seu.

Chì se inscinua o dubbio se unna dònna a pòsse mai ëse in davei fedele.

English translation:
# Chi ha moglie bella non è tutta la sua.

Here the doubt is raised whether a woman can ever truly be faithful.
Ligurian:
# Chi à a rogna se â gratte.

Chi se treuva in difficortæ pe corpa seu, o se deve inzegnâ da pe lê à sciortîne.

English translation:
# Chi ha la rogna se la gratti.

Those who find themselves in trouble through their own fault must get out of it on their own.
Ligurian:
# Chi à arte à parte.

O no l’é guæi ciæo, ma fòscia o veu dî che chi gh’à un mestê inte moen, tutti ô çercan pe aveilo da-a seu parte.

English translation:
# Chi ha arte ha parte.

It is not very clear, but perhaps it means that whoever has a trade in hand is sought after by everyone, so as to have him on their side.
Ligurian:
# Chi à beseugno, de feugo pòrze o dio.

O veu dî che chi à beseugno de quarcösa o l’à da fâlo savei; o s’assomeggia à l’atro proverbio ch’o dixe «chi veu pan, pòrze a man», ma chì in ciù gh’é l’idea che chi gh’à de beseugno o l’à da arresegâ quarcösa, co-o peigo de bruxâse.

English translation:
# He who needs fire, let him hold out his finger.

It means that whoever needs something must make it known; it resembles the other proverb that says _“chi veu pan, pòrze a man”_, but here there is the additional idea that he who is in need must risk something, with the danger of getting burned.
Ligurian:
# Chi à bon nomme à röba.

O veu dî che chi gh’à un bon nomme tutti ghe fan crensa, tutti se fian e a röba a no ghe manca, ma me pâ che ghe segge un zeugo de poule un pittin maiçioso, perché «à röba» o se prononçia comme s’o foïse scrito «arröba» e aloa o bon nomme o saieiva un mezo pe arröbâ ciù ben.

English translation:
# Chi ha buon nome ha roba.

It means that whoever has a good name is given credit by everyone, everyone trusts him and he doesn’t lack for goods, but it seems to me that there is a somewhat mischievous play on words, because _“à röba”_ (“he has goods”) is pronounced as if it were written _“arröba”_ (“he steals”), and so the good name would be a means to steal better.
Ligurian:
# Chi à ciù giudiçio ô deuvie.

E persoñe ciù instruie, ò ciù intelligenti no devan fâse sconfonde, ò desandiâ, da chi vâ meno che lô.

English translation:
# Chi ha più giudizio lo adoperi.

More educated, or more intelligent, people must not let themselves be confused, or led astray, by those who are worth less than they are.
Ligurian:
# Chi à ciù graçie Dio ringraçie; chi n’à meno coscì fasse.

Chi l’é ciù affortunou o l’à delongo da dî graçie a-o Segnô; chi ô l’é de meno o l’à da dî graçie a-o mæximo, apreuvo che ghe porrieiva anâ ancon pezo. Chi coscì sciòrte a vea mentalitæ ligure di tempi de unna vòtta, co-o seu caratteristico pescimiximo, delongo lesto à aspëtâse o pezo, sensa lamentâse.

English translation:
# Those who are luckier should thank God; those who are less so should do the same.

The luckier ones must always thank the Lord, those less fortunate must thank Him just the same, since things could go even worse for them. Here the true Ligurian mentality of times past comes through, with its characteristic pessimism, always ready to expect the worst, without complaining.
Ligurian:
# Chi à de crave à de còrne.

Comme dî che à ògni avvantaggio conresponde un desavvantaggio, ògni indrito o l’à o seu inverso.

English translation:
# Chi ha capre ha corna.

As if to say that every advantage has a corresponding disadvantage, every right has its flip side.
Ligurian:
# Chi à debiti à crediti.

Chi à di poffi o finisce de spesso pe ottegnî atro credito pròpio da-i seu creditoî, perché sti chì an interesse à aggiuttâlo à mettise torna in condiçion de poei pagâ: s’o fesse fallimento, no porrieivan ciù repiggiâse o dovuo.

English translation:
# Chi ha debiti ha crediti.

Those who have debts often end up obtaining further credit from their very creditors, because the latter have an interest in helping them get back into a position to pay: if they were to fail, the creditors would no longer be able to recover what they are owed.
Ligurian:
# Chi à di çeppi peu fâ buscagge.

Se un o l’é ricco perché o l’à avansou dinæ, o peu pagâ i seu poffi da maniman.

English translation:
# Chi ha dei tronchi può fare schegge.

If someone is rich because they have saved, they can pay off their debts little by little.
Ligurian:
# Bisà piggiâ o zeneise cado.

Un atro mendo, che i zeneixi ammettan d’avei, o l’é quello d’ëse stondäi, de cangiâ fito de opinion e fan tanto fito à invexendâse pe unn’intrapreisa comme à lasciâsene desventegâ.

English translation:
# You have to catch the Genoese while he’s hot.

Another flaw that the Genoese admit to having is being fickle, quick to change their minds; they get just as quickly excited about an undertaking as they are dissuaded from it.
Ligurian:
# Chi à di figgeu tutti i boccoin no son i seu.

Se un o l’à di figgeu o deve tegnî presente e seu responsabilitæ verso de lô.

English translation:
# Chi ha dei figli tutti i bocconi non sono i suoi.

If one has children, he must keep in mind his responsibilities toward them.
Ligurian:
# Chi à fæto o ciù peu fâ o meno.

Se inte unn’impreisa s’é arrivæ à fâ o ciù tanto, se peu fâ ancon un urtimo sfòrso.

English translation:
# Chi ha fatto il più può fare il meno.

If in an undertaking one has managed to do the greater part, one can make one last effort.
Ligurian:
# Chi à fæto o mâ fasse a penitensa.

Chi l’é da-a parte do tòrto o deve assummise e seu responsabilitæ.

English translation:
# Chi ha fatto il male faccia la penitenza.

Whoever is in the wrong must take responsibility for it.
Ligurian:
# Chi à fæto trenta peu fâ trentun – Chi à fæto trenteneuve peu fâ trentedexe.

Son doî proverbi co-o mæximo scignificato – se t’ê arrivou fin à un çerto ponto inte un travaggio, ti peu fâ anche un pittin de ciù con pöco sfòrso – ma o segondo o l’à unna sfummatua còmica.

English translation:
# Chi ha fatto trenta può fare trentuno – Chi ha fatto trentanove può fare trentadieci.

These are two proverbs with the same meaning – if you’ve gotten to a certain point in a task, you can do a bit more with little effort – but the second one has a comic nuance.
Ligurian:
# Chi à un tòcco de pan ringraçie o Segnô.

Beseugna saveise contentâ, a l’é a morale di tempi de unna vòtta.

English translation:
# Chi ha un pezzo di pane ringrazi il Signore.

One must learn to be content — that’s the moral of times gone by.
Ligurian:
# Chi loua mangia unn’ancioa, chi no loua ne mangia doe.

De soventi chi travaggia o guägna de meno de chi no fa ninte; ma a pâ unn’osservaçion à caxo ciù che unna critica motivâ a-o scistema capitalistico.

English translation:
# Chi lavora mangia un’acciuga, chi non lavora ne mangia due.

Often those who work earn less than those who do nothing; but it seems a casual observation, rather than a reasoned critique of the capitalist system.
Ligurian:
# Chi lascia o pöco pe l’assæ o l’é unna gran ciolla e un gran ballæ.

Se dà pe seguo che ògni occaxon de megioâ e de guägnâ de ciù a l’asconde un imbròggio.

English translation:
# Chi lascia il poco per il molto è un gran coglione e un gran fesso.

It is taken for granted that every chance to improve oneself and earn more conceals some kind of deception.
Ligurian:
# Moen freide, cheu cado.

Segondo sto dito, chi à e moen freide o saieiva un sentimentale, unna persoña de cheu.

English translation:
# Cold hands, warm heart.

According to this saying, those with cold hands would be sentimental, warm-hearted people.
Ligurian:
# Chi l’é in difetto, l’é in sospetto.

O veu dî che chi l’é in corpa o tende à sospettâ i atri da mæxima corpa.

English translation:
# Chi è in difetto è in sospetto.

It means that those who are guilty tend to suspect others of the same wrongdoing.
Ligurian:
# Chi l’é tròppo bon l’é un mincion.

Unna bontæ exageâ a pâ fiña un segno de stupiditæ.

English translation:
# Chi è troppo buono è un minchione.

Exaggerated kindness almost seems like a sign of stupidity.
Ligurian:
# A fuga di zeneixi a dua trei giorni.

I zeneixi ammettan d’ëse persoñe che cangia idea de soventi, e se te conçeddan quarcösa bisà approfittâne de drito, perché fan fito à mangiâse de repentio. O mæximo conçetto espresso da-o proverbio «bisà piggiâ o zeneise cado».

English translation:
# The fervor of the Genoese lasts three days.

The Genoese admit to being people who change their minds often, and if they grant something one must take advantage of it right away, because they are quick to regret it. The same concept is expressed by the proverb _“bisà piggiâ o zeneise cado”_.
Ligurian:
# Chi mâ intende pezo responde.

Proverbio de façile comprenscion.

English translation:
# Chi male intende peggio risponde.

An easily understood proverb.
Ligurian:
# Chi manezza, brammezza.

Chi, pe raxoin de travaggio, o se treuva à manezzâ dinâ ò atro, l’é diffiçile che no ghe vëgne coæ de piggiâsene un pö.

English translation:
# Chi maneggia, brameggia.

Those who, for work reasons, find themselves handling money or other goods, can hardly resist the urge to take a little for themselves.
Ligurian:
# Chi manezza, no penezza.

Chi, pe de raxoin de travaggio, o se treuva à manezzâ dinâ ò atro, pe-o ciù o no patisce apreuvo ch’o gh’à a mainea de approfittâsene un pittin.

English translation:
# Chi maneggia, non soffre.

He who, by reason of his work, finds himself handling money or other goods, for the most part does not suffer, since he has a way of taking a little advantage of it.
Ligurian:
# Chi mangia tutto, caga tutto.

Chi gh’à tròppo preteise, va à finî ch’o no l’ottëgne ninte e ansi o deve restituî tutto.

English translation:
# Chi mangia tutto, caca tutto.

Those with too many demands end up getting nothing and indeed have to give it all back.
Ligurian:
# Chi me veu ben me fa cianze, chi me veu mâ me fa rie.

Proverbio ch’o l’à unna seu veitæ, s’o no se piggia a-a lettia; chi ne dixe e cöse comme son, à propòxito di nòstri mendi de soventi o ne fa cianze, ma o ne consente de cangiâ stradda, tanto che chi ne addoçisce a pilloa pe no desgustâne o ne lascia comme semmo.

English translation:
# Those who love me make me cry, those who wish me ill make me laugh.

A proverb that has its truth, if not taken literally; those who tell us how things really stand regarding our faults often make us cry, but allow us to change course, while those who sugarcoat the pill so as not to upset us leave us as we are.
Ligurian:
# Chi n’abbe n’abbe, chi l’é de sotta ghe stagghe.

Proverbio ch’o l’esprimme a vixon do mondo desincantâ e un pittin reaçionäia di antighi zeneixi; chi inta vitta o l’à perso, chi nasce inte unna classe inferiô, o dovià delongo arrestâ de sotta à ubbidî. Da osservâ l’uso do verbo avei a-o passou perfetto «abbe», che into parlâ commun o l’é sciortio de deuvia da di secoli.

English translation:
# Chi n’ebbe n’ebbe, chi è sotto vi resti.

A proverb that expresses the disenchanted and somewhat reactionary worldview of the ancient Genoese; those who have lost in life, those who are born into a lower class, will always have to stay below and obey. Note the use of the verb “to have” in the remote past tense _“abbe”_, which in common speech has been out of use for centuries.
Ligurian:
# Chi nasce bella a l’à a deutta con lê.

Segondo sto proverbio chì, à unna figgia bella no gh’ea manco de beseugno de fâghe a deutta, apreuvo che a seu bellessa a bastava à attiâ i pretendenti.

English translation:
# Chi nasce bella ha la dote con sé.

According to this proverb, a beautiful girl did not even need to be given a dowry, since her beauty was enough to attract suitors.
Ligurian:
# Chi nasce matto no guæisce mai.

Nisciuña speransa de poei cangiâ a condiçion ch’aivimo a-a nascion.

English translation:
# Chi nasce pazzo non guarisce mai.

No hope of being able to change the condition we are born into.
Ligurian:
# Chi nasce mû tia di cäsci.

E nòstre condiçioin de nascion condiçioñan a nòstra vitta.

English translation:
# Chi nasce mulo tira calci.

The circumstances of our birth shape our lives.
Ligurian:
# Chi ne dixe uña ne dixe çento.

Unna persoña a se fa descreuve de drito pe quello ch’a l’é, tòsto ch’a l’arve bocca pe esprimme unn’opinion.

English translation:
# Chi ne dice una ne dice cento.

A person reveals immediately what they truly are, as soon as they open their mouth to express an opinion.
Ligurian:
# L’ægua coâ a fa i baggeu.

Proverbio ch’o mette in guardia da-o fiâse de quelli che vëgnan ciammæ ascì «vorpe coæ», e cee fäse, i miödin.

English translation:
# L’acqua covata (coperta) fa i girini.

A proverb that warns against trusting those who are also called “volpi covate, chete”, the false faces, the hypocrites.
Ligurian:
# Chi ne fa ne conta.

Solo chi l’é stæto bon de fâ o l’é in condiçion de contâlo.

English translation:
# Chi ne fa ne racconta.

Only those who have been able to do something are in a position to tell about it.
Ligurian:
# Chi n’à ne mangia.

Chi l’é in condiçion de fâ di lusci o î fa.

English translation:
# Chi ne ha ne mangia.

Those who can afford luxuries indulge in them.
Ligurian:
# Chi n’à ne versa.

Chi l’é in condiçion d’asgreiâ, o l’asgrea.

English translation:
# Chi ne ha ne sparge.

Those who can afford to waste, waste.
Ligurian:
# Chi n’arröba n’à de röba.

Proverbio ch’o l’esprimme a pescimistica opinion che se un o l’à de sostanse l’é perché o l’à arröbou; ma no l’é da aspëtâse da-i proverbi unn’aspiaçion a-a giustiçia soçiale ò unna consciensa de classe: solo unna fonda rescignaçion à l’existente e magara un pittin de giöxia.

English translation:
# Chi non ruba non ha roba.

A proverb expressing the pessimistic view that if someone owns wealth, it is the fruit of dishonesty; but one should not expect from proverbs an aspiration to social justice or a class consciousness; only a profound resignation to things as they are and perhaps a bit of envy.
Ligurian:
# Chi no beive in compagnia o l’é un laddro ò unna spia.

Mäfiansa verso chi o no se fa vedde lesto à parteçipâ a-e demoe co-i atri e o se tëgne in scê seu, perché o l’avieiva quarcösa da asconde. Gh’é ascì a variante: «chi no piscia in compagnia o l’é un laddro ò unna spia»; unn’eccescivo pudô o saieiva segno de intenti pöco onesti.

English translation:
# Chi non beve in compagnia è un ladro o una spia.

Distrust toward anyone who is not willing to take part in amusements with others and keeps to himself, because he would have something to hide. There is also the variant: “chi non piscia in compagnia è un ladro o una spia”; excessive modesty would be a sign of less than honest intentions.
Ligurian:
# Chi n’à atro pan o fornâ o ghe ô bruxa.

Proverbio analogo à quello ch’o dixe «ceuve sempre in sciô bagnou». De soventi, chi gh’à za unna desgraçia ghe n’accapita de atre, a-o meno segondo sti proverbi. Unna vòtta se poeiva fâ o pan in cà e portâlo da-o fornâ, tanto ch’o ô cheuxesse.

English translation:
# To those who have no other bread, the baker burns it.

A proverb similar to the one that says “it always rains on the wet.” Often, those already struck by misfortune are hit by more, at least according to these proverbs. In the old days one could make bread at home and bring it to the baker to have it baked.
Ligurian:
# Chi n’à amô a-e bestie, o no n’à manco a-i crestien.

Proverbio animalista ante litteram.

English translation:
# Those who do not love animals have no love for human beings either.

An animal-rights proverb ante litteram.
Ligurian:
# Chi n’à memöia à gambe.

Chi s’ascòrda de soventi e cöse ch’o l’à da fâ, o l’é constreito à corrî pe arremediâ.

English translation:
# Chi non ha memoria ha gambe.

Those who often forget their duties are forced to run around to make up for it.
Ligurian:
# Chi n’à de vegio o n’à manco de neuvo.

De grammo interpretâ; fòscia o veu dî che chi no l’é ricco za de famiggia, in realtæ o no peu vegnîlo, perché o no se sa tegnî da conto di dinæ.

English translation:
# He who has no old things has no new things either.

Difficult to interpret; perhaps it means that he who is not already wealthy by family, cannot really become so, because he does not know how to manage his money.
Ligurian:
# Chi no mangia à mangiou.

No beseugna affiâse de chi dà à divedde d’ëse disinteressou e idealista, con fâ mostra de no ëse interessou a-o guägno.

English translation:
# Chi non mangia ha mangiato.

One should not trust those who appear disinterested and idealistic, pretending to have no interest in profit.
Ligurian:
# Tròtto d’ase pöco o dua.

Dito ch’o l’é conosciuo anche in italian.

English translation:
# Trotto d’asino poco dura.

A saying known in Italian as well.
Ligurian:
# Chi no me veu, no me meita.

Sto chì ô dimmo de vòtte pe consolâse d’avei piggiou di legnetti.

English translation:
# Whoever doesn’t want me doesn’t deserve me.

This is sometimes said to console oneself for having received rejections.
Ligurian:
# Chi no ne fa, no ne conta.

Chi no fa mai ninte, o n’à manco dinæ da contâ, e o no l’à manco ninte da contâ.

English translation:
# Chi non ne fa, non ne (rac)conta.

He who never does anything has no money to count either, and has nothing to tell about either.
Ligurian:
# Chi no preuva no credde.

Pe credde unna cösa beseugna fâ a preuva.

English translation:
# Chi non prova non crede.

To believe something, you have to experience it.
Ligurian:
# Chi no s’aggiutta nega.

De vòtte, pe poei sorvevive beseugna inzegnâse, fiña con sciortî da-a legalitæ.

English translation:
# Chi non si aiuta, affoga.

Sometimes, in order to survive, one has to make do, even by stepping outside the law.
Ligurian:
# Chi no sappa no lappa.

Comme dî che chi no travaggia o no mangia.

English translation:
# Chi non zappa non beve.

As if to say that those who don’t work don’t eat.
Ligurian:
# Chi no se brutta no se lecca.

Pe vive beseugna ascì saveise bruttâ e moen, inzegnâse à fâ de cöse che saieivan da condannâ.

English translation:
# Chi non si sporca non si lecca.

To live, one must also know how to get one’s hands dirty, contriving to do things that would be worthy of condemnation.
Ligurian:
# Chi no semeña no arrecheugge.

Pe poei arrecheugge beseugna avei semenou; pe ottegnî quarcösa beseugna avei dæto quarcösa in cangio.

English translation:
# Chi non semina non raccoglie.

In order to reap, one must have sown; to obtain something, one must have given something in exchange.
Ligurian:
# Chi no se mesua no dua.

Chi no se mette a-a preuva o no peu duâ, no impòrta cös’o fasse.

English translation:
# Chi non si misura non dura.

Those who do not put themselves to the test cannot last, no matter what they do.
Ligurian:
# Chi no s’inzëgna l’é stroppiou.

Se un o no l’é bon de inzegnâse pe fâ quarche travaggio, beseugna ch’o segge invalido.

English translation:
# He who can’t get by is a cripple.

If someone isn’t able to get by and do some kind of work, he must be an invalid.
Ligurian:
# Chi no veu avei de cruçi se ne stagghe inti seu panni.

Se no se veu avei di problemi, l’unica a l’é de no fâ ninte.

English translation:
# Ci non vuol avere crucci se ne stia nei suoi panni.

If you don’t want to have problems, the only thing to do is nothing at all.
Ligurian:
# Tia ciù un pei de dònna che un pâ de beu.

Proverbio conosciuo anche inte unn’atra forma meno castigâ e un pittin da tutte e bande d’Italia.

English translation:
# A woman’s hair pulls more than a pair of oxen.

A proverb also known in another, less polite form, and found more or less throughout Italy.
Ligurian:
# Chi paga a seu pixon peu dî a seu raxon.

Chi à pagou pe avei quarcösa o l’ào drito de fâ vai a seu opinion.

English translation:
# Chi paga la sua pigione può dire la sua ragione.

Those who have paid to obtain something have the right to assert their opinion.
Ligurian:
# Chi para o freido para o cado.

I vestî ò i sciti che paran da-o freido peuan parâ da-o cado ascì, peuan vegnî ben à tutte e mainee.

English translation:
# What shelters from the cold shelters from the heat.

Clothes or dwellings that shelter from the cold can shelter from the heat; they can serve in every way.
Ligurian:
# Chi pe böxardo o l’é conosciuo, quande o dixe a veitæ o no l’é credduo.

Proverbio ciæo e comprenscibile pe tutti. Se un o s’é fæto conosce pe böxardo, quella gramma vòtta ch’o dixe a veitæ e gente no ghe daian mente, ma pensian ch’o seguite à mentî.

English translation:
# Chi per bugiardo è conosciuto, quando dice la verità non è creduto.

A clear proverb, understandable to all. If someone has become known as a liar, on the one occasion when he tells the truth people will not listen to him, but will think that he is still lying.
Ligurian:
# Chi pegoa se fa o lô o se ô mangia.

No beseugna mostrâse deboli e condiscendenti co-i prepotenti e i malemmi.

English translation:
# Chi pecora si fa il lupo se lo mangia.

One must not appear weak and yielding before bullies and wrongdoers.
Ligurian:
# Chi piggia moggê pe-i dinæ o se ne pente ciù che di seu peccæ.

I maiezzi pe interesse no son mai unna boña politica, perché te ligan con unna persoña da quæ no t’interessa ninte feua che e palanche.

English translation:
# Chi prende moglie per i soldi se ne pente più che dei suoi peccati.

Marriages of convenience are never a good policy, because they tie you to a person about whom you care nothing except for the money.
Ligurian:
# Chi piscia contra o vento o se bagna e scarpe.

L’é purtròppo veo che chi se mette contra e idee dominante o se fa danno da lê.

English translation:
# He who pisses against the wind wets his shoes.

It is unfortunately true that whoever sets himself against the prevailing ideas brings harm upon himself.
Ligurian:
# Chi presta perde a testa.

A tradiçionale avverscion di zeneixi à ciantâ di poffi.

English translation:
# Chi presta perde la testa.

The traditional aversion of the Genoese to going into debt.
Ligurian:
# Chi promette e no attende, a cà do diao a se ghe destende.

Se dixe che unna vòtta à Zena se poeiva stipolâ di accòrdi commerçiali solo con unna streita de man. A poula dæta a l’ea sacra.

English translation:
# A chi promette e non mantiene la casa del diavolo si prepara.

It is said that once in Genoa commercial agreements could be made with just a handshake. One’s word was sacred.
Ligurian:
# Chi refua no l’é degno, e chi piggia resta in pegno.

Pezo pe chi no me veu, ma se ti açetti e mæ condiçioin t’arresti impegnou.

English translation:
# Chi rifiuta non è degno e chi prende rimane in pegno.

Too bad for whoever doesn’t want me, but if you accept my terms you remain bound.
Ligurian:
# Chi reneuva a-o primo de l’anno, reneuva tutto l’anno.

Pe unna sopestiçion ancon viva a-a giornâ d’ancheu, quello che se fa a-o primmo de l’anno o se resegonda pe tutto l’anno; reneuvâ un oggetto (un vestî, etc.) a-o primmo de l’anno vorrieiva dî avei pe tutto l’anno palanche à basta pe accattâ.

English translation:
# Whoever inaugurates an object on New Year’s Day, inaugurates objects all year long.

According to a superstition still alive today, whatever one does on New Year’s Day is repeated throughout the year; to inaugurate an object (a garment, etc.) on New Year’s Day would mean having enough money to make purchases all year long.
Ligurian:
# Chi veu unna bella famiggia, ch’o comense da unna figgia.

Dito pe consolâ i poæ de unna vòtta che tegnivan a nascion de unna figgia comme unna vea desgraçia: se a no trovava maio beseugnava mantegnîsea fin ch’a scampava e se a ô trovava beseugnava fâghe a deutta, tanto che o masccio, in cangio, o portava avanti o nomme da famiggia.

English translation:
# Chi vuole una bella famiglia cominci da una bambina.

A saying used to console fathers of times past, who regarded the birth of a baby girl as a real misfortune: if she did not find a husband, she had to be supported as long as she lived, and if she did find one, she had to be provided with a dowry, whereas the male, on the other hand, carried on the family name.
Ligurian:
# Chi rie in zoentù cianze in vecciaia.

Perché se un o s’asgrea e palanche da zoeno e o se demoa e o rie, da vegio o no n’à ciù.

English translation:
# Chi ride in gioventù piange in vecchiaia.

Because if one squanders money when young and has fun and laughs, in old age he no longer has any.
Ligurian:
# Chi röba à mercante aspeta.

Fòscia perché à un bello momento o deve vendise tutto.

English translation:
# Chi roba possiede, aspetta il mercante.

Perhaps because sooner or later everything has to be sold.
Ligurian:
# Chi rompe scrosce.

Perché o deve pagâ i danni de seu stacca; ma gh’é ascì un zeugo onomatopeico co-o verbo «scroscî», ch’o veu dî «perde de persoña», ma ascì o gh’à un son ch’o l’imita quello de quarcöse che se rompe.

English translation:
# Whoever breaks it pays for it (cracks).

Because they have to pay for the damages out of their own pocket; but there is also an onomatopoeic play with the verb _“scroscî”_, which means “to lose out personally,” but also has a sound that mimics that of something breaking.
Ligurian:
# Chi s’aggiutta, Dê l’aggiutta.

Analogo zeneise de l’italian _«aiutati che Dio t’aiuta»_: gh’é l’idea che o Segnô o l’agge scimpatia pe chi se inzëgna da pe lê à sciortî d’inti pacciughi.

English translation:
# Chi si aiuta, Dio l’aiuta.

Genoese counterpart of the Italian “aiutati che Dio t’aiuta”: the idea is that God favors those who manage on their own to get out of trouble.
Ligurian:
# Chi s’avvanta s’imbròggia.

Perché dòppo ësise avvantou o l’à da fâ vedde che n’ean solo che de avvantaie.

English translation:
# Chi si vanta si imbroglia.

Because after boasting, he will have to prove that it was not just bragging.
Ligurian:
# Chi se contenta, ògni pasto o l’é bon, fiña a polenta.

Pe chi se contenta, se o gh’à basiña, l’é ciæo che tutto ghe va ben, basta ch’o segge da mangiâ. Da osservâ che a polenta a l’é piggiâ à exempio de pasto sgreuzzo; se vedde che da-e nòstre bande a no l’é mai stæta guæi apprexâ.

English translation:
# For those who are content, any meal is good, even polenta.

It is clear that for those who are content, if they are very hungry, anything will do, as long as it is edible. Note that polenta is taken as an example of a coarse meal; evidently in our parts it was never much appreciated.
Ligurian:
# Chi se ravatta into stacchin sa cöse o vâ un cavorin.

I pövei san o valô di dinæ, pròpio perché ghe n’an pöchi e giamiñan à guägnâli. De l’euttoçento o cavorin o l’ea unna monæa de scarso valô, co-a cea do conte de Cavour stampâ in çimma.

English translation:
# Chi si fruga nel taschino sa ciò che vale un cavurrino.

The poor know the value of money, precisely because they have little of it and struggle to earn it. The cavurrino was a low-value coin, with the effigy of the Count of Cavour engraved on it.
Ligurian:
# Chi se maia mâ a seu fadiga o no vedde mai çessâ.

Proverbio ch’o no l’à beseugno de ascciæimenti.

English translation:
# Chi si sposa male non vede mai cessare la sua fatica.

A proverb that needs no explanation.
Ligurian:
# Chi semeña vento arrecheugge tempesta.

Se un o se va à çercâ de rogne, de lengê o n’attrovià de ancon ciù gròsse.

English translation:
# Chi semina vento raccoglie tempesta.

If one goes looking for trouble, he will easily find even bigger trouble.
Ligurian:
# Chi se mesccia di fæti di atri, i seu ghe van in maloa.

A tendensa, no solo zeneise, à fâse ognidun i fæti seu.

English translation:
# He who meddles in others’ affairs lets his own go to ruin.

The tendency, not only Genoese, for everyone to mind their own business.
Ligurian:
# No se peu cantâ e portâ a croxe.

Quande gh’é a proçescion, portâ o Cristo pesoniscimo e da-a mæxima mettise à cantâ, o l’é de grammo fâ.

English translation:
# You can’t sing and carry the cross.

During the procession, carrying the very heavy Christ and singing at the same time is difficult.
Ligurian:
# Sa ciù un matto in cà seu, che un saio in cà d’atri.

Chi conosce i fæti seu, o l’é ciù in condiçion de giudicâli che tutti i atri che se ghe veu mescciâ.

English translation:
# Sa più un matto in casa sua, che un savio in casa d’altri.

He who knows his own affairs is in a better position to judge them than all those who want to meddle in them.
Ligurian:
# Chi se mesua s’ögua.

Chi se mette a-a preuva o no ô fa tanto pe fâ, ma o spea de arriescî à ottegnî quarcösa, de megioâ.

English translation:
# Chi si misura si fa gli auguri.

Those who put themselves to the test don’t do it just for the sake of it, but hope to achieve something, to improve.
Ligurian:
# Chi serve o commun no serve nisciun.

I individualisti zeneixi no gh’an mai avuo guæi coæ de servî o ben pubrico, pe-a seu impersonalitæ e freidessa.

English translation:
# Chi serve il comune non serve nessuno.

The individualistic Genoese have never had much desire to serve the public good, given its impersonal and cold nature.
Ligurian:
# Chi se veste da röba di atri fito se despeuggia.

E malaçioin vëgnan gastigæ e no se ne peu gödî o fruto, mascime quande un se veu piggiâ o meito ch’o tocca à quarchedun atro.

English translation:
# He who dresses in others’ clothes soon undresses.

Bad deeds are punished and one cannot enjoy their fruit, especially when one tries to take credit that belongs to someone else.
Ligurian:
# Chi spende o ciù spende o meno.

Chi se peu permette de spende apreuvo à quarcösa de importante, à ciù gran raxon o porrià permettise de spende pe quarcösa da pöco.

English translation:
# Chi spende il più spende il meno.

Those who can afford to spend on something important can all the more afford to spend on something trivial.
Ligurian:
# Chi stà ben no se mescia.

Quande un o à ben l’é diffiçile ch’o vagghe à aggiuttâ quarchedun atro.

English translation:
# Chi sta bene non si muove.

When someone is doing well, they will hardly go and help anyone else.
Ligurian:
# Chi stà co-o lô imprende à luâ.

À son de spessegâ unna persoña ch’a l’à di brutti andi, se imprende i seu viçi. Proverbio ch’o l’é conosciuo inte de atre forme ascì, comme «chi va co-o rango troppo o vëgne rango e sòppo».

English translation:
# Chi sta con il lupo impara a ululare.

By spending time with someone who has bad habits, one picks up their vices. A proverb also known in other forms, such as “chi va con lo zoppo troppo diventa claudicante e zoppo”.
Ligurian:
# Chi stà in ato o no pensa mai ch’o peu cazze.

O se peu intende into senso che e persoñe d’importansa no pensan mai che peuan cazze in desgraçia, ò che chi l’é arrivou à unna boña poxiçion inta vitta o no pensa mai ch’o peu vegnî pöveo.

English translation:
# Those who stand high never think they may fall.

It can be understood in the sense that important people never expect to fall into disgrace, or that those who have reached a good position in life never think they may become poor.
Ligurian:
# Chi sta vexin a-a gexa arriva tardi à messa.

Chi parte ciù avvantaggiou inta vitta, comme ëse bello, ricco, intelligente, tante vòtte o l’é pròpio quello ch’o no se ne sa servî.

English translation:
# Those who live near the church arrive late to mass.

Those who start out more advantaged in life — being handsome, rich, intelligent — are often the very ones who don’t know how to make use of it.
Ligurian:
# Chi temme e beffe no vagghe a-e feste.

Chi à poia d’ëse piggiou in gio ch’o no dagghe motivo à nisciun de fâlo.

English translation:
# He who fears mockery should not go to feasts.

He who is afraid of being made fun of should give no one a reason to do so.
Ligurian:
# Chi tròppo studia matto vëgne.

O pòpolo o no s’é mai fiou tròppo de persoñe istrute.

English translation:
# Chi troppo studia matto diventa.

The common folk have never trusted educated people too much.
Ligurian:
# Se frevâ o no frevezza, marso o ghe pensa.

Dito ch’o se reciamma a-a lezzendia segondo a quæ unna veggetta a l’à scöxio Frevâ, apreuvo a-o fæto che o seu brutto tempo o no gh’aiva fæto nisciun danno; Frevâ o s’é offeiso, o s’à fæto impremuâ çinque giorni da Marso e o l’à fæto o diao à quattro inte quell’erco de tempo. De chì vëgne l’uso de ciammâ i primmi çinque giorni de marso _i çinquæ_ che veddan unna momentania recheita inte l’inverno.

English translation:
# If February doesn’t do its Februarying, March will see to it.

A saying that recalls the legend according to which a little old woman mocked February, since its bad weather had caused her no harm; February took offense, borrowed five days from March, and in that span of time raised hell. Hence the custom of calling the first five days of March _i çinquæ_, which see a brief relapse into winter.
Ligurian:
# Chi tròppo tia a còrda a se streppa.

No beseugna insciste guæi co-e preteise.

English translation:
# A chi troppo tira la corda si rompe.

One must not insist too much with one’s demands.
Ligurian:
# Chi tròppo veu sussâ fito s’ingoa.

Ch i gh’à tròppo preteise va à finî ch’o l’arresta sensa ninte.

English translation:
# Chi troppo vuole succhiare presto si strozza.

Those who are too demanding end up with nothing.
Ligurian:
# Chi va à casa no se bagna.

A sola mainea de sghindâ e brutte esperiensa a l’é quella de no affrontâle, se se ne stemmo da prudensa de sto proverbio.

English translation:
# Chi va a casa non si bagna.

The only way to avoid bad experiences is not to face them, if we stick to the prudence of this proverb.
Ligurian:
# Chi va a-o pasto sensa invio l’é mâ visto e mâ servio.

Chi se convia à disnâ da pe lê o no peu ëse ben visto de seguo.

English translation:
# Chi va al pasto senza invito è mal visto e mal servito.

Whoever invites himself to dinner certainly cannot be well received.
Ligurian:
# Chi va cian no cazze.

I proverbi son delongo carreghi de invii a-a prudensa.

English translation:
# Chi va piano non cade.

Proverbs are always full of calls to prudence.
Ligurian:
# Chi va cian, va san e va lontan.

Se se fa e cöse con sprescia, ghe scrosce o gaibo e a preçixon.

English translation:
# Chi va piano, va sano e va lontano.

If things are done in a rush, accuracy and precision suffer.
Ligurian:
# Chi va de fuga no mangia bon ròsto.

Un di tanti invii à fâ e cöse cian cianin e con gaibo, che s’attreuva inti proverbi.

English translation:
# Chi va di furia non mangia buon arrosto.

One of the many invitations to do things slowly and carefully that are found in proverbs.
Ligurian:
# Chi va in letto sensa çeña, tutta a neutte o se remeña.

Un proverbio ch’o n’arregòrda de no fâ da famme a-a seia, se se veu dormî ben.

English translation:
# Chi va in letto senza cena, tutta la notte si dimena.

A proverb that warns us to eat enough in the evening, if we want to sleep well.
Ligurian:
# Chi va à pe feugo perde leugo.

Chi gh’à un obiettivo da anâghe apreuvo, o no se deve svaiâ apreuvo à de l’atro.

English translation:
# Chi va in cerca di fuoco perde il posto.

Those who have a goal to pursue should not get distracted by other things.
Ligurian:
# Chi veu avei do mosto sappe a vigna d’agosto.

Un di tanti proverbi che contëgnan conseggi pe l’agricoltua.

English translation:
# Chi vuole avere del mosto zappi la vigna d’agosto.

One of the many proverbs containing advice for agriculture.
Ligurian:
# Seggi zeneise à riso ræo, buzanchitene de tutti e parlighe ciæo.

Uña de virtù che i zeneixi se reconoscian a l’é a sccettessa, l’onestæ, de vòtta fiña sgreuzza, a propenscion à dî a veitæ à tutti i conti, à costo de scroscîghe.

English translation:
# Be Genoese: laugh sparingly, don’t give a damn about anyone, and speak plainly to them.

One of the virtues Genoese people pride themselves on is sincerity, honesty—sometimes even rough—the inclination to tell the truth at all costs, even to one’s own detriment.